Hver bil i Formel 1 er nummerert. Siden den første sesongen i 1950, har ulike nummerssystem blitt brukt. På lista nedenfor står ulike startnumre brukt av førere siden starten av 2014-sesongen, da førere har fått mulighet til å selv velge ut et startnummer.

Fra 1950 til 1973 var det ulike arrangører som tildelte startnumre. I 1974 ble det første gang tatt i bruk et fast nummereringssystem i Formel 1, basert på resultatene i konstruktørmesterskapet i 1973-sesongen. Lagene fikk beholde numrene de ble tildelt så lenge de deltok i Formel 1, eller når regjerende vinner av førermesterskapet var en del av laget, som i dette tilfellet måtte bytte numre med laget som sist brukte nummer 1 og 2. Hvis vinneren av førermesterskapet ikke deltok neste sesong, ble nummer 0 tatt i bruk i stedet for 1, noe som kun oppstod i 1993- og 1994-sesongene, da Damon Hill ble tildelt nummer 0. I 1995 ble nummersystemet forandret. Startnumrene ble forandret hvert år, da resultatene i konstruktørmesterskapet forrige sesong avgjorde rekkefølgen fra nummer 3 og 4 og nedover, mens laget til den regjerende vinneren av førermesterskapet ble tildelt nummer 1 og 2. I 2014 ble dagens nummersystem tatt i bruk, hvor hver fører får velge ut et nummer som de bruker gjennom karrieren deres. Nummer 13 ble ikke brukt fra 1974 til 2013, men Pastor Maldonado tok i bruk nummeret i 2014-sesongen.

Førere kan velge ut hvilket som helst nummer fra 0 til 99, unntatt nummer 1 som er forbeholdt vinneren av førermesterskapet. Nummer 17 ble fredet av FIA til ære for Jules Bianchi, som døde av skadene han pådro seg i et krasj under Japans Grand Prix 2014 mens han brukte nummeret. Nummer 1 er forbeholdt regjerende vinner av førermesterskapet, men vinneren kan i stedet beholde sitt faste nummer. Den første føreren som brukte nummer 1 under det nye reglementet var Sebastian Vettel i 2014. Nummeret ble så ubrukt i syv sesonger på rad, ettersom Lewis Hamilton beholdte sitt faste nummer etter han vant VM-tittelen i 2014, 2015, 2017, 2018, 2019 og 2020, og Nico Rosberg la opp etter han vant VM-tittelen i 2016. Max Verstappen bruker for tiden nummer 1 etter han vant VM-tittelen i 2021, 2022 og 2023.

FIA har også utstedt midlertidige startnumre til reserveførere som et unntak fra reglementet, som for eksempel hvis en fører må trekke seg og en reservefører overtar plassen, da vil de bruke startnumre som laget har blitt tildelt. Det samme gjelder også førere som kun kjører i treningsøkter. Noen eksempler på slike nummer er 36 (brukt av Antonio Giovinazzi i to løp), 38 (brukt av Oliver Bearman i et løp), 40 (brukt av Paul di Resta i et løp og Liam Lawson i fem løp), 45 (brukt av André Lotterer og Nyck de Vries i et løp hver), 46 (brukt av Will Stevens i et løp), 47 (brukt av Stoffel Vandoorne i et løp) og 51 (brukt av Pietro Fittipaldi i to løp). Faste startnumre vil kun bli tildelt på nytt hvis føreren som sist brukte nummeret ikke har deltatt i et løp de siste to sesongene. En fører som for eksempel velger ut et startnummer for 2024-sesongen kan ikke velge ut numre som har vært brukt i 2022- og 2023-sesongene, med mindre disse numrene har vært midlertidig utstedt av FIA. For eksempel ville startnummer 22 brukt av Jenson Button vært gjengitt for 2019-sesongen etter at han sluttet som fulltidsfører i 2016, men etter at han deltok i Monacos Grand Prix 2017 som vikar for Fernando Alonso (som i stedet deltok i Indianapolis 500 samme helg), kunne ikke nummeret til Button tas i bruk igjen før 2020-sesongen. Yūki Tsunoda tok i bruk nummer 22 for 2021-sesongen.

Startnumre i Formel 1 (siden 2014)
----------------------------------

| Nr. | Fører | Lag (2024) | Førstbrukt | Sistbrukt |
| --- | --- | --- | --- | --- |
| 1 | **Forbeholdt verdensmester** | Østerrikes flagg Red Bull Racing | 2014 | 2024 |
| 2 | Belgias flagg Stoffel Vandoorne | N/A | 2017 | 2018 |
| USAs flagg Logan Sargeant | Storbritannias flagg Williams | 2023 | 2024 |
| 3 | Australias flagg Daniel Ricciardo | Italias flagg RB | 2014 | 2024 |
| 4 | Storbritannias flagg Max Chilton | N/A | 2014 |
| Storbritannias flagg Lando Norris | Storbritannias flagg McLaren | 2019 | 2024 |
| 5 | Tysklands flagg Sebastian Vettel | N/A | 2014 | 2022 |
| 6 | Tysklands flagg Nico Rosberg | N/A | 2014 | 2016 |
| Canadas flagg Nicholas Latifi | N/A | 2020 | 2022 |
| 7 | Finlands flagg Kimi Räikkönen | N/A | 2014 | 2021 |
| 8 | Frankrikes flagg Romain Grosjean | N/A | 2014 | 2020 |
| 9 | Sveriges flagg Marcus Ericsson | N/A | 2014 | 2018 |
| Russian Automobile Federation flag Nikita Mazepin | N/A | 2021 |
| 10 | Japans flagg Kamui Kobayashi | N/A | 2014 |
| Frankrikes flagg Pierre Gasly | Frankrikes flagg Alpine | 2017 | 2024 |
| 11 | Mexicos flagg Sergio Pérez | Østerrikes flagg Red Bull Racing | 2014 | 2024 |
| 12 | Brasils flagg Felipe Nasr | N/A | 2015 | 2016 |
| 13 | Venezuelas flagg Pastor Maldonado | N/A | 2014 | 2015 |
| 14 | Spanias flagg Fernando Alonso | Storbritannias flagg Aston Martin | 2014 | 2024 |
| 16 | Monacos flagg Charles Leclerc | Italias flagg Ferrari | 2018 | 2024 |
| 17 | Frankrikes flagg Jules Bianchi | *Fredet nummer* | 2014 |
| 18 | Canadas flagg Lance Stroll | Storbritannias flagg Aston Martin | 2017 | 2024 |
| 19 | Brasils flagg Felipe Massa | N/A | 2014 | 2017 |
| 20 | Danmarks flagg Kevin Magnussen | USAs flagg Haas | 2014 | 2024 |
| 21 | Mexicos flagg Esteban Gutiérrez | N/A | 2014 | 2016 |
| Nederlands flagg Nyck de Vries | N/A | 2023 |
| 22 | Storbritannias flagg Jenson Button | N/A | 2014 | 2017 |
| Japans flagg Yūki Tsunoda | Italias flagg RB | 2021 | 2024 |
| 23 | Thailands flagg Alexander Albon | Storbritannias flagg Williams | 2019 | 2024 |
| 24 | Kinas flagg Zhou Guanyu | Sveits’ flagg Kick Sauber | 2022 | 2024 |
| 25 | Frankrikes flagg Jean-Éric Vergne | N/A | 2014 |
| 26 | Russlands flagg Daniil Kvjat | N/A | 2014 | 2020 |
| 27 | Tysklands flagg Nico Hülkenberg | USAs flagg Haas | 2014 | 2024 |
| 28 | Storbritannias flagg Will Stevens | N/A | 2015 |
| New Zealands flagg Brendon Hartley | N/A | 2017 | 2018 |
| 30 | Storbritannias flagg Jolyon Palmer | N/A | 2016 | 2017 |
| 31 | Frankrikes flagg Esteban Ocon | Frankrikes flagg Alpine | 2016 | 2024 |
| 33 | Nederlands flagg Max Verstappen | Østerrikes flagg Red Bull Racing | 2015 | 2021 |
| 35 | Russlands flagg Sergej Sirotkin | N/A | 2018 |
| 44 | Storbritannias flagg Lewis Hamilton | Tysklands flagg Mercedes | 2014 | 2024 |
| 47 | Tysklands flagg Mick Schumacher | N/A | 2021 | 2022 |
| 53 | USAs flagg Alexander Rossi | N/A | 2015 |
| 55 | Spanias flagg Carlos Sainz jr. | Italias flagg Ferrari | 2015 | 2024 |
| 63 | Storbritannias flagg George Russell | Tysklands flagg Mercedes | 2019 | 2024 |
| 77 | Finlands flagg Valtteri Bottas | Sveits’ flagg Kick Sauber | 2014 | 2024 |
| 81 | Australias flagg Oscar Piastri | Storbritannias flagg McLaren | 2023 | 2024 |
| 88 | Indonesias flagg Rio Haryanto | N/A | 2016 |
| Polens flagg Robert Kubica | N/A | 2019 | 2021 |
| 89 | Storbritannias flagg Jack Aitken | N/A | 2020 |
| 94 | Tysklands flagg Pascal Wehrlein | N/A | 2016 | 2017 |
| 98 | Spanias flagg Roberto Merhi | N/A | 2015 |
| 99 | Tysklands flagg Adrian Sutil | N/A | 2014 |
| Italias flagg Antonio Giovinazzi | N/A | 2019 | 2021 |
| **Kilde:** |

Fotnoter
--------

**Type nummerering**
1. 1 2  Max Verstappen bruker for tiden nummer 1 som regjerende mester siden 2022.
2. ↑  Vandoorne brukte nummer 47 da han vikarierte for en annen fører i 2016.
3. ↑  Vettel brukte nummer 1 som regjerende mester i 2014.
4. ↑  Nummer 17 ble fredet av FIA etter Bianchis død i 2015.
5. ↑  De Vries brukte nummer 45 da han vikarierte for en annen fører i 2022.
6. ↑  Stevens brukte nummer 46 da han vikarierte for en annen fører i 2014.
7. ↑  Hartley brukte nummer 39 da han vikarierte for en annen fører i 2017.
8. ↑  Rossi brukte nummer 42 da han vikarierte for andre førere i 2014.
9. ↑  Giovinazzi brukte nummer 36 da han vikarierte for en annen fører i 2017.

Referanser
----------

1. ↑  «2024 F1 driver race numbers: Who uses what number and why?». Motorsport.com. Besøkt 23. januar 2024.